CELEX: 32007R0166
Language: lt
Date: 2007-02-16 00:00:00
Title: 2007 m. vasario 16 d. Komisijos reglamentas (EB) Nr. 166/2007 dėl tam tikrų prekių klasifikavimo Kombinuotojoje nomenklatūroje

21.2.2007   
            
            
               LT
            
            
               Europos Sąjungos oficialusis leidinys
            
            
               L 52/3
            
         
      KOMISIJOS REGLAMENTAS (EB) Nr. 166/2007
   2007 m. vasario 16 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos Kombinuotosios nomenklatūros bendrosios aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad privalomąja tarifine informacija apie prekių klasifikavimą Kombinuotojoje nomenklatūroje, išduota valstybių narių muitinių remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalies nuostatomis, bet neatitinkančia šio reglamento nuostatų, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. vasario 16 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 1930/2006 (OL L 406, 2006 12 30, p. 9).
   
      (2)  OL L 302, 1992 10 19, p. 1. Reglamentas su paskutiniais pakeitimais, padarytais Reglamentu (EB) Nr. 1791/2006 (OL L 363, 2006 12 20, p. 1).
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Tualeto reikmenų rinkinys, pateikiamas kaip skirtas mažmeninei prekybai, kurį sudaro:
                              
                                          —
                                       
                                       
                                          puodelis be ąselės
                                       
                                    
                                          —
                                       
                                       
                                          muilinė
                                       
                                    
                                          —
                                       
                                       
                                          cilindro formos dantų šepetėlių laikiklis ir
                                       
                                    
                                          —
                                       
                                       
                                          skysto muilo dozatorius.
                                       
                                    Skysto muilo dozatorių sudaro keraminė talpykla su įmontuotu plastikiniu siurbliuku. Kiti rinkinio reikmenys pagaminti iš keramikos.
                              Visi reikmenys yra to paties dizaino.
                              Jie skirti naudoti kaip tualeto reikmenys.
                              Žr. nuotrauką (1)
                              
                           
                        
               
                  6912 00 50
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 6912 00 ir 6912 00 50 atitinkančiais prekių aprašymais.
                  Taip pateikiami tualeto reikmenys sudaro rinkinį, atitinkantį 3 bendrosios aiškinimo taisyklės b punkte nurodytus kriterijus.
                  Rinkinys klasifikuojamas pagal jo esminį požymį nulemiančią medžiagą – keramiką.
               
            
                  
                              2.
                           
                           
                              Gaminys, kurį sudaro:
                              
                                          —
                                       
                                       
                                          plastikinė unitazo sėdynė su dangčiu
                                       
                                    
                                          —
                                       
                                       
                                          elektromechaninis kilnojamasis purkštuvas ir
                                       
                                    
                                          —
                                       
                                       
                                          elektroterminis įtaisas.
                                       
                                    Gaminys atlieka keletą funkcijų, pvz., šildo ir purškia vandenį bei džiovina tam tikrą paviršių.
                           
                        
               
                  8516 79 70
               
               
                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis bei KN kodus 8516, 8516 79 ir 8516 79 70 atitinkančiais prekių aprašymais.
                  Šis gaminys – tai sudėtinė prekė, sudaryta iš įvairių dalių. Kiekviena gaminio sudėtinė dalis priskiriama skirtingai pozicijai, kaip antai, santechnikos gaminiai iš plastikų priskiriami 3922 pozicijai, elektromechaninis buitinis purškimo prietaisas – 8509 pozicijai, o elektroterminis prietaisas – 8516 pozicijai.
                  Nė viena sudėtinė gaminio dalis nenulemia jo esminio požymio.
                  Todėl vadovaujantis 3 bendrosios aiškinimo taisyklės c punktu gaminys priskirtinas 8516 pozicijai (t. y. pozicijai, kuri lygiaverčių pozicijų numeracijos požiūriu yra paskutinė).
               
            
                  
                              3.
                           
                           
                              Aparatas, kurį sudaro:
                              
                                          —
                                       
                                       
                                          AM/FM radijo imtuvas
                                       
                                    
                                          —
                                       
                                       
                                          7 kanalų stiprintuvas
                                       
                                    
                                          —
                                       
                                       
                                          skaitmeninis garso signalų procesorius
                                       
                                    
                                          —
                                       
                                       
                                          vaizdo signalų keitiklis ir
                                       
                                    
                                          —
                                       
                                       
                                          nuotolinio valdymo pultelis.
                                       
                                    Gaminys skirtas naudoti namuose garso ir vaizdo pramogoms.
                              Įtaisas gali priimti signalus iš įvairių šaltinių (pvz., DVD leistuvo, palydovinio imtuvinio derintuvo, kasetinio grotuvo, vaizdo įrašymo įtaiso).
                              Garso signalai prieš sustiprinimą gali būti dekoduojami ir perduodami į skaitmeninius – analoginius keitiklius.
                              Vaizdo signalai sinchronizuojami su garso signalais. Jie taip pat gali būti sustiprinami siekiant geresnės vaizdo kokybės.
                           
                        
               
                  8527 99 00
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8527 ir 8527 99 atitinkančiais prekių aprašymais.
                  Įvertinus XVI skyriaus 3 pastabą, sudedamoji dalis, atliekanti pagrindinę sudėtinės mašinos funkciją, yra radijo imtuvas.
                  Garso signalų stiprinimas, apdorojimas ir vaizdo signalų sinchronizavimas bei stiprinimas lyginant su radijo laidų priėmimu laikytini antrinėmis funkcijomis.
                  Todėl sudėtinė mašina klasifikuotina nurodant KN 8527 99 00 kodą kaip radijo laidų priėmimo aparatas.
               
            
                  
                              4.
                           
                           
                              Nauja triratė autotransporto priemonė su stūmokliniu vidaus degimo varikliu ir slėginiu uždegimu, kuri pakrauta sveria daugiau kaip 20 t.
                              Transporto priemonę sudaro važiuoklė, prie kurios pritvirtinta kabina.
                              Transporto priemonė pateikiama be sumontuotų transportavimo konstrukcinių įrenginių arba žemės ūkio mašinų.
                           
                        
               
                  8704 23 91
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 87 skirsnio 3 pastaba bei KN kodus 8704, 8704 23 ir 8704 23 91 atitinkančiais prekių aprašymais.
                  Autotransporto priemonės važiuoklė, prie kurios pritvirtinta kabina, prie kurios gali būti pritvirtinti įvairių rūšių transportavimo konstrukciniai įrenginiai arba žemės ūkio mašinos (nesudarantys vientiso mechaninio vieneto), nepriskirtina 84 skirsniui.
                  Vadovaujantis 87 skirsnio 3 pastaba, ji yra priskirtina 8704 pozicijai.
                  Taip pat žr. SS paaiškinimų 8432, 8704 ir 8705 pozicijų paaiškinimus.
               
            
                  
                              5.
                           
                           
                              Nauja triratė autotransporto priemonė su stūmokliniu vidaus degimo varikliu ir slėginiu uždegimu, kuri pakrauta sveria daugiau kaip 20 t.
                              Transporto priemonę sudaro važiuoklė, prie kurios pritvirtinta kabina. Prie važiuoklės taip pat pritvirtintas žemės ūkio darbams skirtas kietųjų medžiagų barstytuvas (darbo įrenginys).
                              Šia transporto priemone galima važiuoti ir viešaisiais keliais.
                           
                        
               
                  8705 90 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8705, 8705 90 ir 8705 90 90 atitinkančiais prekių aprašymais.
                  Ši transporto priemonė nėra savaeigė ratinė mašina, priskiriama 8432 pozicijai, nes prie jos važiuoklės gali būti pritvirtinti kelių rūšių darbo įrenginiai.
                  Kadangi autotransporto priemonės važiuoklė, prie kurios pritvirtinta kabina ir darbo įrenginiai nesudaro vientiso mechaninio vieneto, tokia transporto priemonė laikytina specialia autotransporto priemone, priskiriama 8705 pozicijai.
                  Taip pat žr. SS paaiškinimų 8432, ir 8705 pozicijų paaiškinimus.
               
            
         
      
         (1)  Nuotrauka skirta tik informacijai.